പാചകവാതക വിലവര്ദ്ധനവ് കേന്ദ്രം പിന്വലിക്കണമെന്ന് റസ്റ്റോറന്റ് അസോ. തൃശൂര്: പാചകവാതകത്തിന്റെ വില കഴിഞ്ഞ പതിനൊന്ന് മാസത്തിനുള്ളില് 750 രൂപ വര്ദ്ധിപ്പിച്ച പെട്രോളിയം കമ്ബനികളും, കേന്ദ്ര സര്ക്കാരും ജനവികാരം മാനിച്ച് വിലവര്ദ്ധനവ് പിന്വലിക്കണമെന്ന് ഹോട്ടല് ആന്ഡ് റസ്റ്റോറന്റ് അസോസിയേഷന് സംസ്ഥാന വര്ക്കിംഗ് പ്രസിഡന്റ് ജി.കെ പ്രകാശ് ആവശ്യപ്പെട്ടു. ജില്ലാ കമ്മിറ്റിയുടെ നേതൃത്വത്തില് ബി.എസ്.എന്.എല്. തൃശൂര് ഓഫീസിന് മുന്നില് നടത്തിയ പ്രതിഷേധ ധര്ണ്ണ ഉദ്ഘാടനം ചെയ്യുകയായിരുന്നു ജി.കെ. പ്രകാശ്. നോട്ട് നിരോധനം, ജി.എസ്.ടി, പ്രളയം, കൊവിഡ് എന്നിവ കൊണ്ട് തകര്ന്ന ഇന്ത്യന് സമ്ബദ് വ്യവസ്ഥയ്ക്ക് താങ്ങാവുന്നതിനും അപ്പുറമാണ് വിലവര്ദ്ധനവെന്ന് അദ്ദേഹം കൂട്ടിച്ചേര്ത്തു. കേന്ദ്രസര്ക്കാര് ജനകീയ സമരങ്ങളോടും, ആവശ്യങ്ങളോടും മുഖം തിരിക്കരുതെന്നും അദ്ദേഹം ആവശ്യപ്പെട്ടു. ജില്ലാ പ്രസിഡന്റ് ഉണ്ണിക്കൃഷ്ണന് ഈച്ചരത്ത് അദ്ധ്യക്ഷത വഹിച്ചു. കെ.എച്ച്.ആര്.എ. സംസ്ഥാന സെക്രട്ടറി സി. ബിജുലാല്, ജില്ലാ നേതാക്കളായ എ.സി ജോണി, മധു നാരായണന്, വി.ആര്. സുകുമാര്, പി.എസ്. ബാബുരാജന്, എന്.കെ. അശോക് കുമാര്, വിനേഷ് വെണ്ടൂര്, എം. രഞ്ജിത്ത്, പി.കെ. ബാബുദാസ്, ബഷീര് മോഡേണ് തുടങ്ങിയവര് പ്രസംഗിച്ചു.